Борис Младенов-Young
Пред болестите всички ний сме равни…

chitanka.info

Пред болестите всички ний сме равни.

Медали, слава, титли, сила, власт…

престават в някой кобен ден и час

пред тях да са предимства меродавни.

Видял съм болни бедни и богати,

живяли в глад, в мизерия, без грош

или в палати — в пищност и разкош —

еднаква болест в гроба ги изпрати.

Назад, на историческите сцени,

крале, велики вождове, бойци…

в могъществото си не са били

и те от болестите пощадени.

На всички нам съдбата е еднаква —

два метра трап накрая ни очаква!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.